# Bestyrelsesmøde d. 06-12-2016

Sted: Hos Jens  
Tilstede: Jens Thomsen, Flemming Sørensen, Ejgil Jensen, Bjarne Rullhøj, Peter Reitz, Fini Kjærsgaard.  
Fraværende: Kim Broholm

**Dagsorden**

1. Referat
2. Post og siden sidst
3. Grønt Råd
4. Årsmøde Jægerråd
5. Jagttidsforhandlinger
6. Ny formand Hjortevildtgruppen Fyn
7. Valdemar Slot
8. Arrangementer. (Fra sidste møde d 27. juni)
9. Næste møde
10. Eventuelt

Ad1. Godkendt

Ad2. Vi har fået ny flugtskydningskoordinator i kredsen (Bjarne Rullhøj), i stedet for Morten Asserbo. Vi har også fået 2 kredsundervisere til hunde, nemlig Michael Søgaard fra Tåsinge, og Vagn Thrane Leth fra Gudbjerg. Vagn Åge Agri er kommet på skydevognen, og Brian Andersen er ny jagthornskoordinator.

Ad3. D. 1/12 var Flemming til møde i Grønt Råd på Trente Mølle. Der er i kommunen afsat 700.000kr til naturformidling, fortrinsvis til information om natur og turisme. Flemming påpegede at, nu er det 10 måneder siden at Nordskov trak stikket til skydebanen, og vi stadig ikke fået svar fra kommunen!

Ad4. Tirsdag d. 10-01-2017 kl. 19 afholdes årsmødet på Brobyværk Kro. Niels Søndergaard er foredragsholder på mødet. Til repræsentantskabsmødet d. 6/5, peger Jægerrådet på Bjarne, Ejgil, Jens, Peter og suppleant Flemming, som delegerede.  
Der er **ikke** valg til bestyrelsen mere, interesserede kan bare melde sig til via deres jagtforening.  
Vi bakker op om Georg G. Jensen, både til posten som hovedbestyrelsesmedlem og som kredsformand. Eventuelt Torben Jensen som suppleant til kredsformandsposten.

Ad5. Vi regner med, at Niels Søndergaard vil give os en dybere indsigt i, hvordan status quo er, på vores årsmøde.

Ad6. Erik Bech Andreassen fra Ørbæk er vores nye formand for Hjortevildgruppen Fyn. Det bliver spændende at se, hvordan den kommende dåvildtforvaltning kommer til at se ud. Fyn og omkringliggende øer har ca. 11.000 stk. dåvildt.

Ad7. Georg har lavet aftale med eventfirmaet, om afholdelse af udstilling på Valdemar Slot d. 12-13-14 maj.

Ad8. Emnet skal tages op på årsmødet. Hvem er interesseret? Hvad skal vi lave? Hvor og hvornår?

Ad9. Næste møde er hos Flemming d. 21-02-2017 kl. 19

Ad10. Intet til eventuelt.